(1) An avieler e-neus rannet lignez Jezuz e teir lodenn a bevarzeg strollad, dre ma talvez pevarzcg teir lizerenn ano David skrivet en hebreeg. Ha Jezuz a zo Mab da Zavid.  (2) Herodez, anvet  ar «Meur», a zo bet Impalaer, euz ar bloaz 37 beteg ar bloaz 4 a-raog Jezuz-Krist. Kontet eo bet fall ar bloaveziou kenta euz on doare da niveri ar bloaveziou. Ar Vajed ne oant ket rouaned, med tud desket braz.  (3) Amañ eo e krog da vad Aviel or Zal ver Jezuz-Krist, (Mark 1,1), gand e Vadeziant hag embannidigez ar Helou Mad : « Rouantèlèz Doue a zo tost ». Aviel ha Kelou Mad a lavar ar memez tra.  (4) Ar Farizianed, gand lorh, a ziskoueze e heulient penn-da-benn al Lezenn. Ar Saduseaned a oa,  dreist-oll, tud e karg, muioh darbaret gand o interest o-unan, eged gand ar bedenn.  (5) Ar « justis » en daou Destamañt eo kemend a zo a-du gand bolontez Doue. Beza «just» a zo beza santel.  (6) A-veh eet kuit euz traonienn ar Jôrdan, e vezer en eul leh gouezanvet «Goueleh Bro-Juda».  (7) An avieler e-neus dastumet er pennadou 5,6 ha 7 hag a zo enno, evel ma lavarfed, al Lezenn Nevez, ar gelennadurez dre vraz roet gand Jezuz en e brezegennou. Ar «Menez» amañ a zigas da zoñj euz «Menez Sinai».  (8) Houmañ eo an « Eürusted » dreist pep hini : ar re a zo izel-a-galon eo ar re a zo prest da vond e Rouantèlèz Doue.  (9) Al « Lezenn hag ar Brofeted », da lavared eo an Testament-koz en e  (9 bis) Serh : « concubine » e galleg.  (10) «En deiz-se»: deiz ar varn.  (11) An dud-lor a veze dispartiet diouz an dud all. Evid distrei en o-zouez en-dro, e veze réd dezo kaoud eun testeni digand ar veleien hag ober da Zoue eun donezon.  (12) « Mab an Dén » : an ano-ze a veze roet  gand ar Juzevien dan hini a hortozent hag a vefe kaset gand Doue da varn ar béd, ha da ziazeza da vad e Rouantèlèz da fin an amzeriou.  (13) Lenn Jenezared (21 km war 12) a zigouez warni a-wechou gwall daoliou avel, dreist-oll pa chwéz euz an hanter-noz.  (14) «E gêr»,da lavared eo «Kafarnaom», el leh medo o chom (4, 13).  (15) «Maze»: eur publikan eta (anvet Levi gand Sant Lukaz). Ar bublikaned a oa karget da zastum an talllou. Alïez e vezent digoustians ha gwelet fall gand ar bobl.  (16) An dud «just»: ya, war o meno.  (17) Evel-se, kelennadurez nevez Jezuz a houlenn kalonou nevezet.  (18) Neuze edo ar hiz, evel mema atao e broiou zo euz an Afrik, evid dougenn kafiv, da zeni ha dober trouz.  ( 19) « Kelou Mad ar Rouantèlèz » : setti petra eo an Aviel. « Rouantèlèz Doue a zo tost», neus netra all en Aviel. Dre Jezuz eo e teu «Rouantèlèz Doue».  (20) « Ar Greduz » : da lavared eo e oa unan euz ar Juzevien-ze hag a glaske rei ar frankiz do Bro.  (21) «Sodom ha  Gomor»: diou gêr goz e kreisteiz ar Mor-Maro, hag a oa bet kaset da goll gand Doue en abeg dar vuez fall a rened enno.  (22) War doenn blad an liez (terrasse) en em vode an dud alïez evid marvalllad.  (23) Ar re-ze eo ar merkou roet gand ar Profet Izaiaz (35,5) (61,1) euz donedigez Rouantèlèz Doue.  (24) Yann-Vadezour eo ar « spég » etre an amzeriou koz hag an amzeriou nevez, a zo digoret gand Mab an Dén dar fe oll a Iaka o foan da vond e-barz.  (25) Korozain, Betsaida, Kafarnaom :  kêriou war lez lenn Jenezared. Tir ha Sidon, daou borz-mor war ar Mor-Kreizdouar, er vro bayan, en hanter-noz dar Palestin.  (26) Difennet e oa labourad deiz ar zabat ; war an disterra labouriou zokén, hervez ar Farizianed ; ne helle digarez e-béd terri al Lezenn-se.  (27) Pehi a-eneb ar Spered-Santel a zo serri an ene da zonezon Doue, hag ouz Doue e-unan, da viken.  (28) « E vreudeur » : da lavared eo e gendirvi, evel mema ar hiz gand ar Juzevien. Ha gand an Arabed, hirio choaz, ema kont  evel-se.  (29) E-doug ar wech, e broiou ar Zao-Heol, ne veze greet ar gelennadurez nemed dre ar pez a zache an evez : krenn-lavariou, divinadennou, parabo-lennou... Jezuz a ra evel-se ive evid displega Mister Rouantèlèz Doue. Amañ, e-neus an avieler dastumet a-nevez en eur brezegenn ar re bouezusa euz parabolennou Jezuz.  (30) Doue, evel-just, ne zigas ket dallentez dan dud. Anaoud a ra pep tra, ha dizelei a ra ar pez a zo da zigouezoud... Sklêr a-walh eo ar parabolennou dan neb a glask o  hompren.  (31) Kalz a gréd ema amañ sinatur an avieler deuet e-unan da veza «diskibl Rouantèlèz Doue».  (32) « Herodez an Tetrark », mab da Herodez ar Meur hag a zigemeras ar Vajed. Pep Tetrark a oa mestr, en ano Rom, war ar bederved lodenn euz ar Palestin. Hemañ a oa mestr war Vr.o-Halilea. An tad a oa eun dén kriz. Ar mab eun dén hag a gare ar plijadureziou.  (33) Amañ e santer dija ez eus merieg gand an avieler euz Sakramañt an Aoter.  (34) « Dar bederved beilladenn » : Ar Juzevien a ranne  an deiz e daouzeg eur, hag an noz e peder beilladenn. Emaom amañ, eta, e fin an nozvez.  (35) Bro Tir ha Sidon, en Hanter-noz dar Palestin, a oa eur vro bayan, hag an Aviel ne dlee beza roet da anaoud dar bayaned, nemed goude Pask.  (36) Bez e heller anaoud an amzer a raio. Êz e vez ive gouzoud peur e vez an nevez-amzer o tond dre an natur. Evel-se ive, merkou a zo hag a ziskouez eo tost Rouantèlèz Doue.  (37) Diwar neuze, tonkadur Jezuz a gemer eur plég. Nahet gand Pennou-Braz ar bobl ha  gand ar bobl he-unan, e tro Jezuz ouz e ziskibien hag e ro da anaoud e Basion.  (38) « Ar hig hag ar gwad », da lavared eo kemend a zell ouz ar béd-mañ, laket keñver-ha-keñver gand ar pez a zell ouz ar pez a zeu euz Doue.  (39) Azaleg an Dasorhidigez ha beteg fin an amzeriou e vo gwelet o sevel a nebeudou Rouantèlèz Doue. « Ho Rouantèlèz deuet deom » a lavarom er Bâter.  (40) « Moizez hag Eliaz » : al Lezenn hag ar Brofeted.  (41) Géd a oa da Eliaz e-touez ar Juzevien evid renka pep tra  a-raog ma teufe Mab an dén. Jezuz a ziskouez amañ penaoz eo deuet Yann Vadezour evel eun eil Eliaz.  (42) « Loarieg » da lavaredeo « epileptique ». Kalz a glenvejou misteriuz evel-se a veze laket war gont an droug-spered.  (43) Mab Doue, evel-just, ne-neus ket a dalllou da baea de Dad.  (43 bis) Amañ eur werzenn ha nema ket er gwella skridou. An dra-mañ a hoarvez beb an amzer.  (44) Deg mil talant a dale war-dro tri-ugent milion a luriou aour. Kant diner a-veh kant lur aour.  (45)  « Dan drede eur » : Daouzeg eur a oa en eun devez. Eurvez genta an deiz a oa 6 eur diouz on eur-ni (eur an heol).  (46) Eur halirad a boaniou.  (47) Menez an Olived a zo just a-zioh Jeruzalem, e tu ar Zao-Heol. Dre eno e tremene hent ar berhirined hag ar hiz a yoa da zond euz Jeruzalem do diambroug.  (48) An eil mab, amañ, eo ar Farizianed. War o meno e sentent ouz Doue, ha padal ne reont nemed dizenti.  (49) Eun tour a veze savet da helloud ober géd a-eneb al laeron.  (50) Ar  re-mañ oa ar Pennou-Braz ha renerien speredel ar bobl. Dezo, da genta, eo e oa da zigemer Rouantèlèz Doue.  (51) Tud e servich Herodez, a-du eta gand ar Romaned.  (52) « Ar Zaduseaned», gwasa enebourien Jezuz, o veza ma oant tud e karg (Beteien-Vraz, dreist-oll) hag aon dezo da goll o fias.  (53) « Lezet e vo ganeoh ho ti goullo » : Doue en em denno euz an Templ, el leh medo o chom e-kreiz ar bobl.  (54) Amañ, a-nevez, e-neus an avieler dastumet meur a boent euz kelennadurez Jezuz e  sell ouz fin ar béd ha dismantr Jeruzalem. Neo houmañ nemed eur skeudenn euz e-bén. A-wechou e komz anezo o-diou mesk-ha-mesk.  (55) Neo an darvoudou-mân nemed skeudennou da ziskouez pegen dreist-ordinal e vo donedigez Raouantèlèz Doue. Eur Rouantèlèz hag a zo dija en hent (gweled uhelloh, 36) evel ma tigouez an nevez-amzer en eun doare misteriuz.  (56) Ar hiz a oa dober an eureujou en noz. Ar plahed yaouank gand ar plah-nevez a yea da ziambroug ar gwaz-nevez.  (57) Eun talant a boueze  war-dro tri-ugent lur, pe aour pe arhant. (57 bis) Lod a laka «bouhed» e-leh «givri».  (58) «Tregont pez arhant»: priz eur sklavour.  (59) Abaoe meur a gantved, ne ree ar Juzevienn euz daou houel nemed unan : Gouel ganedigeziou kenta an tropell, ha gwiniz-heiz kenta an eost. -Dan abardaez kenta a veze lazet an Oan-Pask, hag e-pad eiz devez e veze debret bara dihoell.  (60) An Emgleo kenta a oa bet siellet e gwad ar « viktimou» kinniget e sakrifis gand Moizez. An Emgleo Nevez a zo siellet e gwad  Jezuz.  (61) « Jetsemani » : e traon Menez an Olived goude beza treuzet trao-nienn ar Sedron en eur zond euz Jeruzalem.  (62) «... a rogas e zillad » : noa an dra-ze nemed evid heulia ar hiz koz da ziskouez e oa droug ennañ.  (63) Pilat, eur roman, a oa Gouarnôur Bro-Judea en ano an Impalaer Tiber, beteg ar bloaz 36.  (64) «Gwin mesket gand bestl»: eur seurt louzou hag a veze kinniget dar re a veze war ar groaz da vihannaad o foaniou. Jezuz ne fellas ket dezañ